బాల వ్యాకరణం-చిన్నయసూరి

భాష నిర్మాణం వెనుక వ్యాకరణం తప్పనిసరి.వ్యాకరణం నిర్మాణం లేకపోతే భాష వినసొంపు కోల్పోతుంది.వ్యాకరణం వలన భాష స్థితి,భావం పటిష్టపడుతుంది.భాష తనకంటూ ఉన్న వినసొంపు,ప్రత్యేకత ఉట్టిపడేట్టు చేస్తుంది.

 పరిచయం 
తెలుగు వ్యాకరణాన్ని ప్రాచీన కవులు పద్యరూపంలో రచించారు.చిన్నయసూరి పద్యం నుండి చిన్న మార్పుగా సూత్రరూపంలో వ్యాకరణాన్ని తీర్చిదిద్దారు.వీరు తయారూచేసిన వ్యాకరణాన్నే నేటికి ప్రామాణికంగా సర్వులు పాటిస్తూన్నారు.

చిన్నయసూరి బాలవ్యాకరణముని సూత్రాలుగా రాస్తూ అంశం బట్టి పది విభాగాలు చేసుకున్నారు.ఒక్కో విభాగాన్ని పరిచ్ఛేదమని పేరు పెట్టారు.బాలవ్యారణాన్ని పది పరిచ్ఛేదాలుగా విభజించారు.

అవి

1.సంజ్ఞా పరిచ్ఛేదము-23 సూత్రాలు

2.సంధి  పరిచ్ఛేదము-55 సూత్రాలు

3.తత్సమ  పరిచ్ఛేదము-87 సూత్రాలు

4.ఆచ్ఛిక  పరిచ్ఛేదము-38 సూత్రాలు

5.కారక  పరిచ్ఛేదము-37 సూత్రాలు

6.సమాస  పరిచ్ఛేదము-26 సూత్రాలు

7.తద్ధిత  పరిచ్ఛేదము-28 సూత్రాలు

8.క్రియా  పరిచ్ఛేదము-124 సూత్రాలు

9.కృదంత  పరిచ్ఛేదము-22 సూత్రాలు

10.ప్రకీర్ణక  పరిచ్ఛేదము-25 సూత్రాలు కలవు

అన్ని పరిచ్చేదాలు కంటే మిక్కిలి పెద్దది-క్రియా పరిచ్ఛేదము

అన్నిటి కంటే చిన్నది-కృదంత పరిచ్ఛేదము

 బాలవ్యాకరణం పై వచ్చిన వ్యాఖ్యానాలు 

 కల్లూరి వేంకటరామశాస్త్రి - బాలవ్యాకరణ గుప్తార్థ ప్రకాశిక(1908)
 దూసి రామమూర్తి - బాలవ్యాకరణ సారస్వ సర్వస్వపేటిక / గ్రాంథికాంధ్ర కల్పతరువు
 వజ్జల చినసీతారామశాస్త్రి - సంజీవని వ్యాఖ్యా (1947)
 బులుసు వేంకటరమణయ్య - బాలవ్యాకరణ లఘుటీక
 దువ్వూరి వేంకటరమణ శాస్త్రి - రమణీయము(1964)
 వంతరాం రామకృష్ణారావు - బాలవ్యాకరణ ఘంటాపథము
 స్పూర్తిశ్రీ ( తోకల భాస్కరరావు ) - బాలప్రౌఢ వ్యాకరణ సర్వస్వము
 కోరాడ మహాదేవశాస్త్రి - బాలప్రౌఢ వ్యాకరణ దీపిక
 పాపిరెడ్డి నరసింహారెడ్డి - శ్రీప్రభా వ్యాఖ్య

బాలవ్యాకరణములో తప్పొప్పులను ఎత్తిచూపుతూ, ఇందులో ఖాళీలను పూరించేట్టు ప్రౌఢవ్యాకరణ-బహుజనవల్లి సీతారామాచార్యులు రచించారు.

మూలాలు

1.బాల వ్యాకరణము - వికీసోర్స్

2.ప్రౌఢ వ్యాకరణము - బహుజనవల్లి సీతారామాచార్యులు Praudha Vyakaranamu - Bahujanavalli Sitaramacharyulu | teluguthesis.com| Download Telugu books and Sanskrit books free
వర్గం:వ్యాకరణము